open-index/open-wikipedia-markdown huggingface dataset:
Huba

**Huba** on viihteellisiä lyhytelokuvia vuodesta 1998 lähtien tuottanut findie-elokuvaryhmä. Ryhmän perustajajäsenet ovat kotoisin Alavudelta, mutta nykyään he asuvat eri puolilla Suomea.

Huba tekee elokuvia harrastusluonteisesti ja pääasiassa omakustanteisesti. Internet on elokuvien pääasiallinen levityskanava, ja kaikki julkaistut elokuvat ovat nähtävissä ilmaiseksi ryhmän Internet-sivustolla. *Huba 4 – naurat vain kolmasti* (2005) ja *Mäx – Miesten kanava* (2007) on lisäksi esitetty televisiossa Ylen kanavilla. Huban sketsejä esitettiin Yle TV2:n Radio Millennium -sarjassa ja ne ovat nähtävillä Ylen YouTube-sivustolla .

## Ryhmän jäsenet
Pääasiallisina käsikirjoittajina toimivat Teemu Kontoniemi, Jukka Mäntylä, Jari Varsaluoma ja Jukka Varsaluoma. Päämuusikkona toimii Timo Alho. Ryhmään kuuluu lisäksi näyttelijöitä, muusikoita ja avustajia. Esimerkiksi elokuvaa *Huba 4* oli tekemässä yli 40 vapaaehtoista.

## Tuotanto
*Huba 1* valmistui vuonna 1998 nimellä *Hubaveikot*. 15-minuuttinen sketsikomedia remasteroitiin ja julkaistiin verkossa vuonna 2006. *Hubaveikot 2* julkaistiin vuonna 2001 ja se on ryhmän ensimmäinen julkisessa levityksessä oleva elokuva. *Huba 3* julkaistiin jatkona edelliselle vuonna 2002. *Huba 4 – naurat vain kolmasti* on ryhmän ensimmäinen myös DVD:lle tuotettu elokuva. Elokuva sai ensi-iltansa 6.8.2005 ja DVD julkaistiin vuoden 2005 lopussa. DVD-versiota varten tuotettiin lisämateriaalia, jota ei ole verkkolevityksessä. Elokuva esitettiin Yle TV2:ssa. 2. kesäkuuta 2008. *Mäx – Miesten kanava*, jossa parodioidaan suomalaisen median mieskuvaa, voitti "Vuoden 2007 paras sketsi" -palkinnon YLE Extran *Sketsiklinikka*-ohjelmassa 30.12.2007. Huba-ryhmän tekemiä mainosparodioita näkyi viikoittain Yle TV2:n Radio Millennium-ohjelman ensimmäisellä kaudella syksyllä 2009.

## Elokuvat
* *Huba 1 - Hubaveikot*(1998)
* *Hubaveikot 2* (2001)
* *Huba 3* (2002)
* *Huba 4 - naurat vain kolmasti* (2005)
* *Hubatuubi* (2024) - kuusiosainen sarja 

## Lähteet

## Aiheesta muualla
* Huba-ryhmän kotisivut
*
Johnny Horton

**Johnny Gale Horton** (30. huhtikuuta 1925 Los Angeles – 5. marraskuuta 1960 Milano) oli yhdysvaltalainen kantrilaulaja. Hänen ensimmäinen suuri hittinsä oli ”The Battle of New Orleans”, joka kohosi USA:n myyntitilaston kärkeen kesäkuussa 1959. Muita hänen menestyskappaleitaan olivat mm. ”Sink The Bismarck” ja ”North To Alaska”. Molemmat liittyivät samannimisiin elokuviin. Horton kuoli liikenneonnettomuudessa Texasissa marraskuussa 1960, ”North to Alaska” nousi listoille hänen kuolemansa jälkeen ja sai menestystä myös Suomessa kuten myös Tapio Rautavaaran tekemä suomenkielinen versio ”Kohti Alaskaa”.

## Lähteet
Palko

**Palko** on hernekasvien (Fabaceae) hedelmä, joka on muodostunut yhdestä emilehdestä. Palko voi olla aukeava tai aukeamaton ja yksi- tai monisiemeninen.  Esimerkiksi lupiineilla on suurehkot, auki räjähtävät palot ja mesiköillä on hyvin pienet, aukeamattomat palot. Joidenkin hernekasvien, kuten tarhapavun palkoja viljellään ruoaksi. 

## Lähteet
Wiborg (laiva)

**Wiborg** oli siipiratasalus, joka toimi matkustajaliikenteessä Suomessa ja Itämerellä 1800-luvun puolivälin jälkeen. 

Aluksi laiva liikennöi Englannin rannikolla Mercator-nimisenä. 6. syyskuuta 1856 lehti Sanan-Lennätin Kertoo otsikossaan: ”Wiipuriin saatu höyrylaiva Mercator”. Matkustajahöyrylaiva *Mercatorin* nimi muuttui *Wiborgiksi* viimeistään 17. syyskuuta samana vuonna.

Laivan siirryttyä viipurilaisomistukseen se laitettiin linjalle Pietari–Viipuri–Helsinki, josta se poikkesi välillä myös Lyypekkiin. Vuodepaikkoja laivassa oli uutena 50, ja siihen rakennettiin 50 lisää 1857. Lyypekki jäi pois aikataulusta 1858. Vuonna 1860 laiva oli paikallaan Viipurissa, kunnes liikennöi taas 1861, heikosti kannattavana. Viipurilaisyhtiö Bandholz & Co. osti sen 1862 ja sitä uusittiin. Vuonna 1864 laiva aloitti reitillä Pietari–Viipuri–Helsinki–Turku–Tukholma.

Englantilainen höyrylaiva *Kent* ajoi Wiborgin päälle lokakuussa 1871 Helsingin Eteläsatamassa aiheuttaen suuret vauriot. Alus myytiin lokakuussa 1872 Porvooseen. Se muutettiin potkurilla kulkevaksi lastilaivaksi J.D. Stenberg & Söner -konepajalla Helsingissä. Vuonna 1874 korjauksen valmistuttua laiva kuljetti puutavaraa Englantiin. Vuonna 1884 laiva oli maannut kahdeksan vuotta laiturissa, kun se huutokaupattiin porvoolaiselle Aug. Eklöfille, joka oli laivan entisiä osaomistajia, 12&nbsp;000 markalla. Sitten se romutettiin Hamarissa, Porvoossa. Nykyään aluksen keulakuva on Suomen kansallismuseon kokoelmissa ja näytteillä Suomen merimuseossa Kotkassa.

## Lähteet
AMOS (ohjelmointikieli)

**AMOS** on vuonna 1990 julkaistu Europress Softwaren (ent. Mandarin Software) ohjelmointikieli Amiga-tietokoneille. Se perustuu BASIC-kieleen ja on eritoten pelien kehitykseen tarkoitettu. Sen kehittivät François Lionet ja Constantin Sotiropoulos.

AMOS oli alun perin tulkkaava, mutta 1992 julkaistiin AMOS-kääntäjä Compiler ja muita laajennuksia. *AMOS 3D* käsitti AMOS-laajennuksen ja objektieditorin. *Easy AMOS* oli yksinkertaistettu versio selvillä käyttöohjeilla ja käytönaikaisella aputoiminnolla. *AMOS Pron* ominaisuuksiin kuului mm. tuki ARexxille (Amiga Rexx), käyttöliittymälaajennus ja uusia vuonohjausrakenteita.

Clickteam on julkaissut AMOS:n lähdekoodin BSD-tyylisen lisenssin alaisuudessa.

## Aiheesta muualla

* Arvostelu AMOS Compilerista ja AMOS 3D:stä
Jääkiekon nuorten maailmanmestaruuskilpailut

**Jääkiekon nuorten maailman&shy;mestaruus&shy;kilpailut** () on vuosittain pelattava, alle 20-vuotiaille pelaajille tarkoitettu jääkiekon arvoturnaus.

Pääturnauksessa, joka muodostaa A-ryhmän, pelaa vuosittain kymmenen joukkuetta kahdessa lohkossa. Kisojen ottelut pelataan vuodenvaihteen molemmin puolin: ne alkavat tavallisesti joulun välipäivinä ja ratkaisevat ottelut pelataan tammikuun alkupuolella.

Turnauksessa on myös kolme alempaa ryhmää, 1. divisioona, 2. divisioona ja 3. divisioona. Ne pelataan erillisinä turnauksina, joissa ratkaistaan nousu ylempään ryhmään ja putoaminen alempaan ryhmään.

## Historia
Turnausta on pelattu virallisesti vuoden 1977 turnauksesta lähtien. B-sarja tuli mukaan ensimmäisen kerran turnauksessa 1979. C-sarjaa on pelattu vuoden 1983 turnauksesta lähtien.

Neuvostoliiton hajottua Venäjä peri Neuvostoliiton paikan pääsarjassa. Samoin kävi Tšekkoslovakian jakautumisessa, jolloina Tšekki peri Tšekkoslovakian paikan pääsarjassa Slovakian joukkueen joutuessa aloittamaan C-sarjasta. Slovakian onnistui nousta jo vuoden 1996 turnauksen myötä pääsarjatasolle.

## Mitalistit ja kisapaikkakunnat
*Taulukossa on listattuna myös epävirallisten maailmanmestaruuskilpailujen tulokset.

Vuonna 2024 Kansainvälinen Jääkiekkoliitto ilmoitti sopimuksesta Kanadan jääkiekkoliiton kanssa, missä sovittiin, että kisat järjestetään jatkossa joka toinen vuosi Kanadassa. Sopimus kestää vuoteen 2034 saakka.

### Mitalitaulukko

*Mukaan on laskettu vain vuodesta 1977 lähtien voitetut mitalit.*Taulukko on päivitetty vuoden 2026 turnauksen loppuottelun jälkeen. 

### Kotikisojen voitto
Kotikisansa ovat onnistuneet voittamaan Kanada seitsemästi (vuosina 1982, 1991, 1995, 2006, 2009, 2015 ja 2022), Neuvostoliitto kahdesti (vuosina 1974 ja 1983) ja Suomi kahdesti (vuosina 1998 ja 2016).

## Arvokkaimmat pelaajat
Nuorten maailmanmestaruuskilpailujen arvokkaimman pelaajan arvonimi on jaettu vuodesta 2002 lähtien. 

* 2002 −  Michael Cammalleri
* 2003 −  Marc-André Fleury 
* 2004 −  Zach Parise
* 2005 −  Patrice Bergeron
* 2006 −  Jevgeni Malkin
* 2007 −  Carey Price
* 2008 −  Steve Mason
* 2009 −  John Tavares
* 2010 −  Jordan Eberle
* 2011 −  Brayden Schenn
* 2012 −  Jevgeni Kuznetsov
* 2013 −  John Gibson

* 2014 −  Filip Forsberg
* 2015 −  Denis Godla
* 2016 −  Jesse Puljujärvi
* 2017 −  Thomas Chabot
* 2018 −  Casey Mittelstadt
* 2019 −  Ryan Poehling
* 2020 −  Alexis Lafreniere
* 2021 −  Trevor Zegras
* 2022 −  Mason McTavish
* 2023 −  Connor Bedard
* 2024 −  Jonathan Lekkerimäki
* 2025 −   Ryan Leonard

## Yleisömäärät

## Katso myös

* Nuorten olympialaiset
* World U-17 Hockey Challenge
* Jääkiekon alle 18-vuotiaiden maailmanmestaruuskilpailut
* Hlinka Gretzky Cup

## Lähteet

* avlh.sweb.cz – IIHF U20  

### Viitteet

## Aiheesta muualla
* TSN.ca − WJC Tournament Records
*Nuorten MM-kisojen 2022 otteluohjelma
Macbeth (täsmennyssivu)

**Macbeth** voi tarkoittaa seuraavia:

* *[[Macbeth]]*, William Shakespearen näytelmä
* Macbeth, Skotlannin kuningas 
* ''Macbeth'' (ooppera), Giuseppe Verdin ooppera
* ''Macbeth'' (albumi), Laibachin albumi
* ''Macbeth'' (vuoden 1948 elokuva), Orson Wellesin elokuva vuodelta 1948
* ''Macbeth'' (vuoden 1971 elokuva), Roman Polanskin elokuva vuodelta 1971
* ''Macbeth'' (vuoden 1987 elokuva), Pauli Pentin elokuva vuodelta 1987
* ''Macbeth'' (vuoden 2006 elokuva), Geoffrey Wrightin elokuva vuodelta 2006
* ''Macbeth'' (vuoden 2015 elokuva), Justin Kurzelin elokuva vuodelta 2015
* *[[Mtsenskin kihlakunnan lady Macbeth]]*, Nikolai Leskovin pienoisromaani
* *[[Mtsenskin kihlakunnan lady Macbeth (ooppera)|Mtsenskin kihlakunnan lady Macbeth]]*, Dmitri Šostakovitšin ooppera.
* *[[Lady Macbeth (elokuva)|Lady Macbeth]]*, Nikolai Leskovin romaaniin perustuva elokuva vuodelta 2016
Robert Kranjec

**Robert Kranjec** (s. 16. heinäkuuta 1981 Kranj) on slovenialainen mäkihyppääjä, olympiamitalisti ja lentomäen maailmanmestari.

Kranjecin paras saavutus arvokilpailuissa on lentomäen maailmanmestaruus Vikersundin MM-kilpailuista vuodelta 2012. Hän hyppäsi kilpailussa 217,5 ja 244 metriä ja kukisti toiseksi sijoittuneen Rune Veltan kolmella pisteellä. Lisäksi hän on saavuttanut joukkuepronssia suurmäestä Salt Lake Cityn talviolympialaisista 2002 sekä Oslon MM-kilpailuista 2011 ja lentomäestä Vikersundista 2012. Lentomäen MM-kilpailuissa hän on sijoittunut lisäksi 11:nneksi 2002, 12:nneksi 2004, 15:nneksi 2006, 17:nneksi 2008, viidenneksi 2010 ja kymmenenneksi 2016. Salt Lake Cityn olympialaisissa 2002 hän oli suurmäessä 11:s ja normaalimäessä 15:s. Vancouverissa 2010 hän sijoittui normaalimäessä kuudenneksi ja suurmäessä yhdeksänneksi. Hiihdon MM-kilpailuissa hän on ollut kuudes suurmäessä Val di Fiemmessä 2003 sekä yhdestoista normaalimäessä ja viidestoista suurmäessä Liberecissä 2009. 

Maailmancupin kokonaispisteissä Kranjec on ollut kuudes kaudella 2012–2013, yhdeksäs kaudella 2011–2012 ja kymmenes kaudella 2009–2010. Lentomäen maailmancupin hän on voittanut kausilla 2009–2010 ja 2011–2012. Kaudella 2016–2017 hän ei pysty hyppäämään lainkaan vakavan polvivamman vuoksi.

Kranjecin pituusennätys on 244 metriä, jonka hän hyppäsi Vikersundissa 25. helmikuuta 2012. Hänen seuransa on SK Triglav Kranj.

Kranjec lopetti uransa mäkihyppääjänä Planican maailmancup kilpailuun keväällä 2019.

## Saavutukset
* Pronssia Salt Lake Cityn olympialaisten joukkuekilpailussa 2002
* Pronssia Oslon maailmanmestaruuskilpailujen joukkuekilpailussa 2011
* Lentomäen MM-kilpailuissa henkilökohtainen kulta ja joukkuepronssi 2012
* Seitsemän osakilpailuvoittoa maailmancupissa
* 27 palkintokorokesijaa maailmancupissa
* Kolme kertaa maailmancupin kokonaiskilpailussa kymmenen parhaan joukossa (2009/10, 2011/12 ja 2012/13)
* Kaksi lentomäkicupin voittoa (2009/10 ja 2011/12)
* Henkilökohtainen pituusennätys 244 m

### Maailmancupin osakilpailuvoitot

## Lähteet
* 

### Viitteet
Wippies

**Wippies** oli internetoperaattori Saunalahden perustama nettiyhteisö, joka tarjoaa käyttäjilleen ilmaisen sähköpostiosoitteen sekä WLAN-reitittimen langatonta internetin käyttöä varten. Reititin kytketään käyttäjän itsensä hankkimaan ADSL- tai kaapeliverkon internetyhteyteen.

Wippiesin kotisivut ovat kadonneet verkosta archive.org-palvelun mukaan noin vuonna 2016.

Wippiesin yhtenä ideana on laajentaa maksuttomien langattomien internet-yhteyksien tarjontaa. Aiemmin Wippies-kampanjan aikana ilmaisen WLAN-tukiaseman tilaaja sitoutui jakamaan omaa laajakaistaista internet-yhteyttään langattomasti seuraavan 36 kuukauden ajan, minkä jälkeen hän sai laitteen omakseen. Mikäli laite on ennen tätä poissa verkosta yhtäjaksoisesti yli kahden viikon ajan, tilaaja maksaa toimitetun laitteen hinnan. Huhtikuussa 2009 Wippies-laitteita oli käytössä yli 30&nbsp;000 kappaletta ja niiden sijainnit voi nähdä Wippiesin Internet-sivuilta.

## Wippies WLAN-tukiasemien ominaisuudet
Wippies on FONin tyyppinen Internetin jakopalvelu. Wippiesillä on kahdenlaisia WLAN-tukiasemia: WifiBoxeja ja HomeBoxeja. HomeBoxit ovat monitoimisempia, kuin WifiBoxit. HomeBoxien ominaisuuksiin kuuluu esimerkiksi:
* ADSL-modeemi ADSL2/2+ -tuella, tekniikka mahdollistaa enimmillään 24 Mbit/s nopeuden verkosta.
* Suojattu WLAN-verkko. WLAN-verkossa enimmäisnopeus on 54 Mbit/s (802.11a/b/g)
* Tuki VoIP-puheluille
* Palomuuri
* Toimii useimpien ADSL-liittymien kanssa automaattisesti. Mahdollisuus kytkeä myös kaapelimodeemiin tai muuhun Ethernet-liitäntäiseen laajakaistaliittymään. Tuki muutamalle 3G-modeemille.
* Liitännät: ADSL-linja (kytketään puhelinpistorasiaan), 4 x Ethernet, 2 x USB master, 2 x VoIP, WLAN kolmella SSID:llä (koti, mobiili-VoIP, Wippies-vierailijat).

## Katso myös
* FON

## Lähteet

## Aiheesta muualla
* Wippies
Ruottisenharju

**Ruottisenharju** on Pudasjärven kaupungissa sijaitseva haja-asutteinen kylä. Se sijaitsee noin 25 kilometriä kaupungin keskustaajamasta Kurenalta. Kylällä sijaitsee Ala-Mainua -niminen järvi, jota kutsutaan myös Ruottisenjärveksi.

Ruottisenharjulla on aikoinaan toiminut kansakoulu, joka kuitenkin lakkautettiin jo vuonna 1965. 

Kylästä lähtevät tieyhteydet Jaalangan ja Paukkerinharjun kyliin. 

## Lähteet
Prätkähiiret (3. tuotantokausi)

**[[Prätkähiiret|Prätkähiirten]] 3. tuotantokausi** alkoi Yhdysvalloissa 23. syyskuuta 1995 jaksolla *Biker Knights of the Round Table, Part 1*, joka tunnetaan Suomessa nimellä Pyöreän pöydän prätkäritarit, Osa 1. 3. kausi käsittää kolmetoista jaksoa, jotka kuitenkin esitettiin sekalaisessa järjestyksessä. Yhdysvalloissa kolmannen kauden esitys päättyi 24. helmikuuta 1996.

Suomessa 3. kausi käynnistyi vuonna 1996 ja päättyi 17. kesäkuuta 1996.

## Jaksoluettelo

### Pyöreän pöydän prätkäritarit, Osa 1 (''Biker Knights of the Round Table, Part 1'')

### Pyöreän pöydän prätkäritarit, Osa 2 (''Biker Knights of the Round Table, Part 2'')

### Virtuaaliepätodellisuus (''Virtual Unreality'')

### Monttu auki (''Pitfall'')

### Kuvernööriehdokkaat kilpasilla (''Diet Of Worms'')

### Ollako vaiko eikö olla? (''Rocketh And Rideth'')

### Mitä useampi Lalli, sitä sekavampi juusto (''Too Many Limburgers Spoil The Cheese'')

### Vielä kerran Lalli (''Hit The Road, Jack'')

### Vieraita Marsista (''Caveat Mentor'')

### Minne yksikään hiiri ei ole ennen mennyt (''Where No Mouse Has Gone Before'')

### Olipa kerran Marsissa, osa 1 (''Once Upon A Time On Mars, Part 1'')

### Olipa kerran Marsissa, osa 2 (''Once Upon A Time On Mars, Part 2'')

### Olipa kerran Marsissa, osa 3 (''Once Upon A Time On Mars, Part 3'')
Arto Leivo

**Arto Leivo** (s. 1959) on suomalainen vapaa kirjailija ja pitkän linjan kirjallisuusvaikuttaja. 

Leivo on kirjoittanut dekkareita salanimellä **Frank Cray** sekä suomentanut kymmeniä teoksia muun muassa Frank Milleriltä, James Lee Burkelta, Augusten Burroughs’lta ja Hal Sirowitzilta. Hän työskenteli vuoteen 2006 saakka Like Kustannuksen kotimaisen kirjallisuuden kustannuspäällikkönä ja julkaisi yli 30 esikoiskirjailijan teokset, muun muassa Arno Kotron. Leivo on toiminut myös Pilot-kustannuksen kustannuspäällikkönä.

Leivo valmistui Helsingin yliopistosta vuonna 1991 pääaineenaan yleinen kirjallisuustiede. Gradunsa hän teki Charles Bukowskista, jota hän on kuvannut ”oppi-isäkseen”.

## Teoksia
* 
* 
* 

## Lähteet
Tuulikki Soini

**Terttu Seija Tuulikki Soini** (23. syyskuuta 1929 Petsamo – 5. syyskuuta 2023 Naantali) oli suomalainen kirjailija, joka varsinaiselta ammatiltaan oli sairaanhoitaja. Soinin pääteos on 1980-luvulla ilmestynyt Petsamo-aiheinen romaanitrilogia.

## Teoksia
* *Petsamo... Petsamo*. Tekijät Tuulikki Soini ja Pekka Uurasmaa. 1972
* *Armonlaakson kesälystit*. Gummerus 1974
* *Armonlaakson kissasota*. Gummerus 1975
* *Nukkumatin satuja*. Gummerus 1977
* *Anna ja Janne laivalla*. Gummerus 1979
* *Höyhensaarten satuja*. Gummerus 1979
* *Näin tehdään laiva*. Gummerus 1979
* *Rakastan sinua merimies*. (Runokokoelma.) Gummerus 1979
* *Hyvää huomenta meri*. (Runokokoelma.) Gummerus 1980
* *Petsamo: Tuulien kotimaa*. Gummerus 1985
* *Petsamo, Suomen siirtomaa: Ennen tapahtumia*. Gummerus 1986
* *Petsamon laulu: Kaikkea liian kanssa*. Gummerus 1987
* *Armonlaakson piparit*. Gummerus 1988
* *Yötuuri: Romaani.* Gummerus 1989
* *Naisen nauru*. (Runoantologia.) Toimittaneet Tuula Sandström ja Tuulikki Soini. Avoin kirja 1995
* *Sotasaalis: Petsamon sotapäiväkirja*. Gummerus 1997
* *Naiset isänmaan asialla*. Toimittaneet Tuulikki Soini, Tuula Piekka ja Marjatta Ramström. Rintamanaisten säätiö, Helsinki 2002
* *Turun seudun rintamanaiset ry 1984–2004*. Turun seudun rintamanaiset 2004
* *Turjanmeren maa 1920-1944*. (Antologia.) WSOY 1999.
* *Satusaari Raisulan kylä*. (Satuantologia.) WSOY 2004.
* *Satusaari, Hulivilivuori*. (Satuantologia.) WSOY 2004.
* *Petsamo Suomen itäinen käsivarsi*. (Antologia.) WSOY 2008.

## Palkintoja
* Suomen Maakuntakirjailijain kirjallisuuspalkinto 1979
* Aurora-mitali 1987

## Lähteet
Lyijyvesi

**Lyijyvesi** () on vedellä ja mahdollisesti paloviinalla suhteessa 1:50 laimennettua lyijyetikkaa. Lyijyetikkaa taas valmistettiin liuottamalla lyijyasetaattia Pb(C2H3O2)2 veteen ja lisäämällä joukkoon lyijyoksidia PbO. Lyijyvettä käytettiin ulkoisesti hauteissa ja kääreissä hoidettaessa erilaisia ruhjevammoja.

## Lähteet
* Kodin lääketieteellinen käsikirja vuodelta 1897: Lääkeoppi
Kivilahti

**Kivilahti** on kylä Ilomantsissa. Sen maisemat vaihtelevat vaaranäkymistä Koitereen rantamaisemiin. Kylässä oli vielä vuosituhannen vaihteessa useita palveluja, muun muassa Osuuspankin konttori. Koitereen rannalla toimii matkailuyritys Koitereen Helmi.

Joensuun Uimaharjuun on noin 15 kilometrin matka maantietä pitkin, ja sieltä löytyy lähimmät kaupat ja palvelut.

Kylässä on luterilainen rajaseutukirkko, joka on rakennettu vuonna 1954. Kirkossa on 120 istumapaikkaa. Kirkon on piirtänyt arkkitehti Toivo Pelli. Alttarin krusifiksin on veistänyt Uuno Poikonen. Kirkon kello on luovutetun Karjalan Lavansaaren kirkon entinen kello.

Kivilahden hautausmaalla on mm. paikallisten sankarivainajien hautoja. Hautausmaalle pääsee hyvin niin veneellä kuin myös tietä pitkin autolla.

Kivilahden kohdalla Koitereella on hyvät veneilyviitoitukset, joita seuraamalla voi turvallisesti veneillä koko järven alueella. Reitistö on merkitty Maanmittauslaitoksen karttaan. Kiviselälle pääsee pienelläkin veneellä reitistöä pitkin helposti ja varmasti.

## Lähteet

## Kirjallisuutta
* Härkönen, Armas (toim.): *Koitere ja kylät. Elämää satasaarisen järven rannalla.* Koitereen kylät / Seppo Lehtinen 2020.
Omnium Gatherum

**Omnium Gatherum** on suomalainen melodista death metalia soittava yhtye, joka perustettiin vuonna 1996. Yhtye yhdistää melodista death metalia progressiiviseen rockiin ja perinteiseen heavy metaliin. Yhtyeen nykyinen levy-yhtiö on saksalainen Century Media Records.

## Historia
Yhtye on perustettu Kotkan Karhulassa.

Yhtyeen neljäs albumi, vuonna 2008 julkaistu *[[The Redshift]]*, nousi Suomen albumilistan sijalle 24. viikolla 40.

Vuonna 2011 julkaistu viides albumi *[[New World Shadows]]* nousi ilmestyessään Suomen albumilistan sijalle 5. viikolla 7. sekä nousi *[[Rumba (lehti)|Rumban]]* listan ykköseksi helmikuussa 2011.

Maaliskuussa 2020 pitkäaikainen kitaristi Joonas Koto lähti yhtyeestä ja samalla uudeksi basistiksi tuli Mikko Kivistö.

Kesäkuussa 2022 Nick Cordle liittyi virallisesti yhtyeeseen toiseksi kitaristiksi.
Elokuussa 2022 yhtye lanseerasi espoolaisen pienpanimo Masis Breweryn kanssa Reckoning-nimisen IPA-oluen.

Vuonna 2025 yhtye julkaisee albumin *[[May The Bridges We Burn Light The Way]]*, jolta on julkaistu ennakkoon singlet "The Last Hero" ja "My Pain".

## Jäsenet

* Jukka Pelkonen – laulu (2006–)
* Markus Vanhala – kitara (1996–)
* Nick Cordle – kitara (2022–)
* Aapo Koivisto – kosketinsoittimet (2005–)
* Mikko Kivistö – basso (2020–)
* Atte Pesonen – rummut (2021–)

### Entiset jäsenet
* Harri Pikka – kitara (1997–2010)
* Olli Lappalainen – laulu (1996–2000)
* Jukka Perälä – kosketinsoittimet (2003–2004)
* Antti Filppu – laulu (2000–2006)
* Ville Salonen – rummut (1996–1999)
* Mikko Nykänen – kosketinsoittimet (1996–1999)
* Olli Mikkonen – basso (1996–1997)
* Janne Markkanen – basso (1997–2007)
* Jari Kuusisto – basso (1997)
*Tomi Pekkola – kosketinsoittimet (1999–2001)
* Mikko Pennanen – kosketinsoittimet (2001–2003)
* Toni ”Tsygä” Mäki – basso (2008–2011)
* Eerik Purdon – basso (2007–2008, 2011–2012)
* Jarmo Pikka – rummut (1999–2016)
* Erkki Silvennoinen – basso (2012–2019)
* Joonas ”Jope” Koto – kitara (2011–2020)
* Pyry Hanski – basso (2019–2020)
* Tuomo Latvala – rummut (2016–2020)

## Diskografia
### Studioalbumit
* 
* 
* 
* 
* 
* 
* 
* 
* 
* 

### EP:t
* 
* 

### Singlet
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Demot
* 
* 
* 
* 

## Lähteet

## Aiheesta muualla
* Omnium Gatherumin sivusto 
* 
* 
*
George Segal

**George Segal** (13. helmikuuta 1934 Great Neck, New York – 23. maaliskuuta 2021 Santa Rosa, Kalifornia) oli yhdysvaltalainen näyttelijä. Hän syntyi Long Islandilla, opiskeli Pennsylvanian George Schoolissa ja valmistui myöhemmin Columbian yliopistosta. Hän debytoi näyttelijänä 1960-luvun alussa. 

Segal oli vuonna 1967 ehdolla parhaan miessivuosan Oscar-palkinnon saajaksi, ja hänet palkittiin vuosina 1965 ja 1974 Golden Globella.

Segal oli kolmesti naimisissa. Hän oli juontamassa vuoden 1976 Oscar-gaalaa yhdessä Goldie Hawnin, Gene Kellyn, Walter Matthaun ja Robert Shaw’n kanssa. Segal kuoli ohitusleikkauksen aiheuttamiin komplikaatioihin 87-vuotiaana.

## Elokuvia
* *[[Haaste revolverisankarille]]* (1964)
* *[[Kuningasrotta (elokuva)|Kuningasrotta]]* (1966)
* *[[Kuka pelkää Virginia Woolfia? (elokuva)|Kuka pelkää Virginia Woolfia?]]* (1966)
* *[[Vihreät paholaiset]]* (1966)
* *[[Chicagon verilöyly]]* (1967)
* *[[Viimeinen silta yli Reinin]]* (1969)
* *[[Samppanjaa ja syrjähyppyjä]]* (1973)
* *[[Aivoryöstö]]* (1974)
* *[[Venäläinen ruletti (elokuva)|Venäläinen ruletti]]* (1975)
* *[[Hempukka ja hunsvotti]]* (1976)
* *[[Mitäs me ryöstäjät!]]* (1977)
* *[[Kuolema korjaa kokit]]* (1978)
* *[[C.I.T.Y. Nights]]* (1985)
* *[[Vakoilupeli]]* (1990)
* *[[Villi pako]]* (1993)
* *[[Tilaa rakkaudelle]]* (1996)
* *[[Sähköputkimies]]* (1996)
* *[[Billy & Mandy’s Big Boogey Adventure]]* (2007)
* *[[2012 (elokuva)|2012]]* (2009)
* *[[Love and Other Drugs]]* (2010)

## Lähteet

## Aiheesta muualla
* 
*
Robert Shaw

**Robert Shaw** (9. elokuuta 1927 Westhoughton, Lancashire, Yhdistynyt kuningaskunta – 28. elokuuta 1978 Tourmakeady, Mayon kreivikunta, Irlanti) oli brittiläinen näyttelijä ja kirjailija.

## Varhainen elämä

Robert Shaw syntyi Westhoughtonissa, Lancashiressa. Hänen äitinsä oli entinen sairaanhoitaja ja isä lääkäri. Shaw’lla oli myös kolme siskoa ja yksi veli. Perhe muutti Stromnessiin, Orkneysaarille Shaw’n ollessa seitsenvuotias. Isä kärsi kaksisuuntaisesta mielialahäiriöstä ja alkoholismista, ja hän teki itsemurhan poikansa ollessa 12-vuotias. Perhe muutti sen jälkeen Cornwalliin, missä Shaw alkoi käydä yksityiskoulua. Hän opiskeli myöhemmin näyttelemistä Lontoon Royal Academy of Dramatic Artissa.

## Näyttelijän ura

Ensimmäisenä Shaw’n tunnettuna roolina voidaan pitää agentti Donald Grantia toisessa James Bond&nbsp;-elokuvassa *[[Salainen agentti 007 Istanbulissa]]* (1963). Vuonna 1966 hän esitti Henrik VIII:n roolin elokuvassa *[[Kunnian mies]]*, mikä toi hänelle parhaan miessivuosan Oscar- ja Golden Globe -ehdokkuudet. Hän esiintyi lisäksi muun muassa elokuvissa *[[Taistelu Ardenneilla]]* (1965), *[[Kenraali Custer – Lännen suuri taistelija]]* (1967), *[[Taistelu Englannista (elokuva)|Taistelu Englannista]]* (1969) ja *[[Nuori seikkailija]]* (1972).

Vuonna 1973 Shaw teki yhden uransa parhaista rooleista useita Oscareita voittaneessa elokuvassa *[[Puhallus]]*. Hän esitti suuren huiputuksen kohteeksi joutuvaa mafiapomoa, vastanäyttelijöinään Paul Newman ja Robert Redford. Seuraavana vuonna hän tähditti Walter Matthaun kanssa trilleriä *[[Pelham 1-2-3 kaapattu]]* (1974). 

Shaw nähtiin yhdessä kaikkien aikojen menestyneimmässä kauhuelokuvassa, Steven Spielbergin vuoden 1975 klassikossa *[[Tappajahai (elokuva)|Tappajahai]]*, jossa hän näytteli kalastaja Sam Quintia; kyseinen rooli on Shaw’n kenties tunnetuin. Hän toimi yhtenä vuoden 1976 Oscar-gaalan isännistä. Vuonna 1977 hän esiintyi elokuvassa *[[Syvyyden saalistajat]]*, joka *Tappajahain* tapaan perustui Peter Benchleyn kirjaan. Seuraavana vuonna ilmestynyt *[[Navaronen tykit]]* -elokuvan jatko-osa *[[Navaronen haukat (elokuva)|Navaronen haukat]]* jäi hänen toiseksi viimeiseksi elokuvakseen.

## Kirjailijan ura

Vaikka Shaw’n maine perustuu pääasiassa elokuvarooleihin, hän oli myös romaani- ja näytelmäkirjailija. Hänen teoksistaan on suomennettu ainakin *[[Piilopaikka (romaani)|Piilopaikka]]* vuodelta 1960. Shaw osallistui myös *Tappajahain* käsikirjoittamiseen: monologi, jossa Quint kertoo kokemuksistaan USS Indianapoliksella, on osittain hänen käsialaansa.

## Kuolema

Shaw kuoli 51-vuotiaana sydänkohtaukseen vuonna 1978, jolloin hän oli juuri saanut elokuvan *[[Atlantin pikajuna]]* kuvaukset valmiiksi. 

Elokuussa 2008 hänen kuolinpaikkansa lähettyville perustettiin muistokivi.

## Aiheesta muualla
* 
* 
* Epävirallinen fanisivusto
Hoffmannin tipat

**Hoffmannin tipat** (virheellisesti *Hokmannin tipat*) olivat 1800-luvulla ja 1900-luvun alkupuolella käytössä ollut yleislääke, joka oli valmistettu sekoittamalla yksi osa eetteriä ja kolme osaa spriitä. Seoksen oli alun perin keksinyt saksalainen Friedrich Hoffmann (1660–1742). Sitä markkinoitiin kauppanimellä *Anodyne* kouristuksiin, korvasärkyyn, hammassärkyyn, munuaiskiviin, sappikiviin, kuukautiskipuihin ja moneen muuhun vaivaan.

Hoffmannin tippoja ostettiin yleisesti alkoholin korvikkeena käytettäväksi, ja tippoja käytettiin tällöin sokeripalaan imeytettynä. Tippojen väärinkäyttö päättyi Etelä-Suomessa suurelta osin sen jälkeen, kun kieltolaki kumottiin ja laillista alkoholia oli saatavana. Samaan aikaan apteekit alkoivat kontrolloida tehokkaasti tippojen myyntiä. Lapissa tippojen käyttö jatkui vielä 1950-luvulle saakka, kunnes Alkon myymäläverkko laajeni siellä ja laillisen alkoholin saanti helpottui.

## Lähteet
Tomita

**Tomita** on japanilainen sukunimi, joka on muun muassa seuraavilla henkilöillä:

* Isao Tomita (1932–2016), japanilainen säveltäjä ja sovittaja
* Richard Tomita (1927–2021), yhdysvaltalainen painonnostaja
* Tsutomu Tomita (s. 1943), japanilainen Formula 1 -tallipäällikkö.

## Nimen muita merkityksiä
* 2391 Tomita, päävyöhykkeen asteroidi.
Hota-pulveri

**Hota-pulveri** oli tamperelaisen lääketehtaan Starin valmistama särkylääke, joka oli suosittu aina 1960-luvulle asti. Pulveria myytiin keltasinisessä pakkauksessa, jossa oli kuvattuna intiaanihahmo, ja sitä kutsuttiin myös intiaanipulveriksi. Pakkauksessa näkyvä kukka viittasi intiaanien pyhään kukkaan, "Hotaan".

Jauhetta nautittiin kaatamalla sitä pussista veteen tai suoraan suuhun. Hota-pulverin ainesosia olivat asetyylisalisyylihappo, salisyyliamidi, askorbiinihappo eli C-vitamiini, kolapähkinä ja kofeiini. Aluksi pulverin valmistuksessa käytettiin kofeiinipitoisesta rohdosta valmistettua guarana-tahnaa, mutta sota-aikana tahnaa ei ollut saatavilla, ja se korvattiin kofeiinilla sekä kolapähkinällä.

Hota-pulverin valmistus alkoi vuonna 1929, ja sitä valmisti Star ja myöhemmin turkulainen Leiras (nykyinen Takeda) aina vuoteen 1998, jolloin Lääkelaitos perui sen myyntiluvan.

Hota-pulveria käytettiin vielä 1960-luvulla hyvin runsaasti särkylääkkeenä. Ajoittain sen käyttö sai riippuvuutta läheneviä piirteitä, sillä se sisälsi 1950-luvulla pienen määrän amfetamiinia. Pulverin aikaisemmin sisältämä fenasetiini, mutta ilmeisesti myös salisyyliamidi, yhdistettynä muihin pulverin ainesosiin oli munuaisille vaarallinen, ja sen takia myös hengenvaarallista. 

## Lähteet
Will Patton

**Will Patton** (s. 14. kesäkuuta 1954) on yhdysvaltalainen näyttelijä. Hän aloitti uransa teatterissa ja on esiintynyt myös televisiossa, mutta on enemmissä määrin saavuttanut suosiota elokuvissa. 

## Valikoitu filmografia
* *[[Illasta aamuun]]* (1985)
* *Kiihko* (1988)
* *[[Stars & Bars]]* (1988)
* *Ekstaasi* (1991)
* *[[Päämies (elokuva)|Päämies]]* (1993)
* *[[Hurja pako]]* (1996)
* *[[The Postman – tulevaisuuden sanansaattaja]]* (1997)
* *[[Armageddon (elokuva)|Armageddon]]* (1998) 
* *[[Ansa viritetty]]* (1999)
* *[[Titaanien taistelu]]* (2000)
* *[[Puhallettu 60 sekunnissa (vuoden 2000 elokuva)|Puhallettu 60 sekunnissa]]* (2000)
* *[[Mothman – sanansaattaja]]* (2002)
* *[[Viimeinen kosto]]* (2004)
* *[[Tuomari (elokuva)|Tuomari]]* (2004)
* *[[Falling Skies]]* (2011-2015)
* *[[Minari]]* (2020)

## Aiheesta muualla
*
Alan Bean

**Alan LaVern Bean** (15. maaliskuuta 1932 Wheeler, Texas – 26. toukokuuta 2018 Houston, Texas) oli yhdysvaltalainen astronautti. Hän kävi neljäntenä ihmisenä Kuussa Apollo 12 -lennon yhteydessä marraskuussa 1969.

Bean tuli tunnetuksi myös Skylab 3 -lennosta, jolle hän osallistui vuonna 1973. Hän vetäytyi NASAsta vuonna 1981 ja omistautui sittemmin maalaustaiteelle.

Bean kuoli lyhyen sairauden jälkeen 86-vuotiaana Houstonissa 26. toukokuuta 2018.

## Lähteet

## Aiheesta muualla

* Alan Beanin elämäkerta NASAn sivuilla  
* Alan Beanin taidetta 
* Alan Beanin muistokirjoitus Helsingin Sanomissa
Sukelluslaivalla maapallon ympäri

**Sukelluslaivalla maapallon ympäri** () on Jules Vernen kirjoittama, vuonna 1870 julkaistu ja WSOY:n suomeksi hieman lyhennettynä toimitettu romaani. Karisto on julkaissut kirjan suomeksi yhtenäisenä niteenä nimellä **Kapteeni Nemo ja Nautilus** sekä kolmen erillisen niteen sarjana nimillä *Merten alitse*, *Kapteeni Nemo* ja *Nautilus*. Minerva Kustannus on julkaissut kirjan (myös hieman lyhennettynä) nimellä **Kapteeni Nemo : Merten syvyyksissä**.

Kirja kertoo kapteeni Nemosta ja hänen sukelluslaivalleen, *Nautilukselle* joutuneista professori Aronnaxista, tämän palvelijasta sekä harppuunamies Ned Landista. Kirja poikkeaa useimmista Vernen kirjoista siinä, että sen kertojana on kirjassa esiintyvä hahmo, professori Aronnax. Vain harvat Jules Vernen kirjat on kirjoitettu minäkertojalla.

Romaani *[[Salaperäinen saari]]* päättää tässä kirjassa alkaneen tarinan.

## Juoni

Merien tuntija professori Pierre Aronnax pyydetään mukaan, kun *Abraham Lincoln* -niminen laiva lähtee etsimään meriä kauhun vallassa pitävää hirviötä, jota epäillään sarvivalaaksi. Matkalla ovat mukana myös professorin palvelija, Conseil (Neuvokas) ja valaanpyytäjä Ned Land.

Kun hirviö saadaan kiinni, se kääntyy ahdistajaansa vastaan ja taistelun aikana professori, Ned ja Conseil putoavat laivasta. He pelastautuvat metsästämänsä hirviön päälle, joka osoittautuu sukellusveneeksi, ja heidät vangitaan sen matkustajiksi. Sukellusveneen, *Nautiluksen* kapteeni Nemo vie vieraansa huimalle matkalle merten syvyyksiin, etelänavalle sekä kävelylle Atlantiksen kadonneella mantereella.

Matkustajat joutuvat myös todistamaan *Nautiluksen* hurjaa tuhovoimaa, kun kapteeni Nemo ohjaa aluksensa päin sotalaivaa ja upottaa sen. Alkuperäisessä tarinassa sotalaiva oli venäläinen tsaarin laivaston alus, mutta koska kirjan julkaisuajankohtana Ranska ja Venäjä olivat liittolaisia, poliittisista syistä kustantaja pakotti muuttamaan sen englantilaiseksi. Samalla alun alkaen maanpakoon lähteneestä Puolan aatelisesta kapteeni Nemosta tuli sepoykapinan pakolainen, prinssi Dakkar, Bundelkhandin radžan poika ja sulttaani Tippu Sahibin jälkeläinen. *[[Aikakone_%28lehti%29|Aikakone]]*-lehden ensimmäisessä numerossa Jari Koponen sanoi, että tämä selitys on luultavasti 

Lopulta professori Aronnax ja hänen toverinsa onnistuvat pakenemaan *Nautilukselta* ja palaamaan kotiinsa tietämättä, mitä alukselle ja sen salaperäiselle kapteenille on tapahtunut heidän lähdettyään.

## Katso myös
*Matka kapteeni Nemon kanssa (piirrossarja)

## Lähteet
*

## Aiheesta muualla

*Sukelluslaivalla maapallon ympäri James Millerin ja Frederick Paul Walterin käännöksenä (1993) Gutenberg-projektissa 
*Sukelluslaivalla maapallon ympäri William Butcherin käännöksenä kommentaareineen kokotekstinä (pdf) 
*Sukelluslaivalla maapallon ympäri O. A. Joutsenen käännöksenä (1916) Gutenberg-projektissa
Charles Duke

**Charles Moss Duke Jr.** (s. 3. lokakuuta 1935) on yhdysvaltalainen astronautti. Hän on yksi niistä kahdestatoista ihmisestä, jotka ovat tähän mennessä astuneet Kuun pinnalle. 

Duke syntyi Pohjois-Carolinassa ja tuli NASA:n valitsemaksi vuonna 1966. Hän on naimisissa Dorothy Meade Clairbornen kanssa, ja hänellä on kaksi 1960-luvulla syntynyttä poikaa.

Duken käynti Kuussa tapahtui osana Apollo 16 -lentoa huhtikuussa 1972.

## Kuvagalleria

Image:Duke on the Craters Edge - GPN-2000-001132.jpg| Charles Duke Kuussa
Image:Apollo_16_crew.jpg | Apollo 16.
Image:Charlie Duke 3.jpg|Charlie Duke, 2.10.2008, Technik Museum Speyer


## Lähteet

## Aiheesta muualla

* Charles Duken virallinen verkkosivu  (englanninkielinen)
* Bio at Astronautix (en)
Edgar Mitchell

**Edgar Dean Mitchell** (17. syyskuuta 1930 Hereford, Texas – 4. helmikuuta 2016 West Palm Beach, Florida) oli yhdysvaltalainen astronautti. Hänet valittiin NASAn astronautiksi vuonna 1966 hänen oltuaan Yhdysvaltain merivoimien lentäjä. Mitchell kävi 9. helmikuuta 1971 Kuussa osana Apollo 14 -avaruuslentoa. Hän oli kuudes Kuussa käynyt ihminen.

## Lähteet
Albumit auki

**Albumit auki** on alun perin Helsinki-aiheinen valokuvatietokanta, joka keräsi vuosina 2002-2006 yli 20 000 valokuvaa helsinkiläisten kotiarkistoista. Vuodesta 2014 alkaen Albumit auki on laajentunut paperi- ja diakuvien pelastushankkeeksi ja kotialbumeihin kerätyn kulttuurihistoriallisen aineiston kerääjäksi vähitellen Suomessa.

Alkuperäiseen valokuvatietokantaan kerättiin kuvia vuodesta 2002 alkaen Kontulan ostoskeskuksessa sijaitsevassa Kontupisteessä, jonne sai tuoda valokuvia skannattavaksi.  Tietokantaa kartoitti valokuvaaja Eeva Rista vuosina 2002–2006. Projekti oli EU:n Urban II -yhteisöaloiteohjelman rahoittama. Rahoitus albumeille päättyi vuoden 2006 lopussa.

Vuonna 2014 opetus- ja kulttuuriministeriö tuki Albumit auki -jatkohanketta, jonka painopiste on alle 30-vuotiaiden työllistämisessä. Tässä yhteydessä Albumit auki -aineisto linkitetään myös Kansalliseen digitaaliseen kirjastoon. Toinen jatkohanke mahdollisti hankkeen kehittämisen koko Suomen tarpeisiin. Ensimmäiset uudet kaupungit Albumit auki -kokoelmia kartuttamassa olivat Jyväskylä, Turku, Lahti ja Raasepori.

Albumit auki -arkistoa ja sen kokoelmia ylläpitää Helsingin kaupungin tytäryhtiö Lasipalatsin Mediakeskus Oy.  Asiantuntijakumpaneita arkiston kehittämisessä ovat olleet Helsingin kaupunginmuseo ja Suomen valokuvataiteen museo.

Vuonna 2016 Albumit auki -kokoelma siirtyi Finnaan.

## Lähteet
Donald Byrd

**Donaldson Toussaint L’Ouverture Byrd II** (9. joulukuuta 1932 Detroit, Michigan – 4. helmikuuta 2013) oli yhdysvaltalainen jazztrumpetisti. Hän tuli alun alkaen tunnetuksi hard bop -muusikkona, mutta siirtyi 1970-luvun alkaessa jazz-funkiin ja 1970-luvun R&B:hen. Byrdin vuoden 1972 jazz-funkalbumi *[[Blackbyrd]]* on Blue Note -merkin eniten myynyt levy. Byrd menestyi myös pedagogina.

## Lähteet

## Aiheesta muualla
* Donald Byrdin muistokirjoitus Helsingin Sanomissa
* Elämäkerta- ja diskografiatietoja allmusic.comissa
Takaraivoluu-kannattajanikamanivel

**Takaraivoluu-kannattajanikamanivel** () eli ylempi niskanivel muodostuu takaraivoluun niskanastan ja kannattajanikaman *fovea articularis cranialis*:en välille. Se muodostuu kahdesta erillisestä nivelpussista, jotka ovat ventraalisesti yhteydessä lihansyöjillä, naudoilla, hevosilla ja vanhoilla sioilla, mutta dorsaalisesti ne ovat erillään. Lisäksi lihansyöjillä ylempi niskanivel on yhteydessä kannattaja-kiertonikamanivelen kanssa. Ylempi niskanivel toimii päätä nyökätessä, mutta se ei kierry tai taivu sivulle. Ylempi niskanivel luetaankin kuuluvaksi sarananiveliin.

## Takaraivoluu-kannattajanikamanivelen [[nivelside|nivelsiteet]]
* Takaraivoluu-kannattajanikamanivelen sivuside ()
* Etumainen niskakalvo () kulkee kannattajanikaman etukaaresta niska-aukon etureunaan. Tätä nivelsidettä vastaa eläimillä mahanpuoleinen niskakalvo ().
* Takimmainen niskakalvo () kulkee kannattajanikaman takakaaresta niska-aukon takareunaan. Tätä nivelsidettä vastaa eläimillä selänpuoleinen niskakalvo ().
Fernando Arrabal

**Fernando Arrabal Terán** (s. 11. elokuuta 1932 Melilla, Espanjan Marokko) on espanjalais-ranskalainen näytelmäkirjailija, prosaisti ja elokuvaohjaaja. Hän kirjoittaa ranskaksi.

Arrabalin isä vangittiin Espanjan sisällissodassa, ja hän katosi pysyvästi paettuaan 4. marraskuuta 1941 viimeisestä vankilastaan. Arrabal asui lapsuutensa Salamancan maakunnassa Ciudad Rodrigossa ja suoritti yliopisto-opinnot Madridissa.

Sensuurin vuoksi Marokosta vuonna 1954 Pariisiin muuttanut Arrabal on kansainvälisesti tunnettu varsinkin näytelmistään. Hän sai vuonna 2005 Kunnialegioonan ritarin arvon.

Arrabalin teoksistaan on suomennettu *Baal Babylone (Viva la muerte)* (suomeksi: *Viva la muerte!* suom. Pekka Parkkinen. WSOY, 1973 ), jonka pohjalta hän on käsikirjoittanut ja ohjannut elokuvan *[[Viva la muerte]]*. Arrabalin näytelmistä on suomeksi esitetty *Fando ja Lis* sekä *Pique-nique en campagne* nimillä *Piknik, Aamiainen sotakentällä* ja *Huviretki sotakentälle*. Hänen näytelmistään on tehty muutamia elokuvasovituksia, ja Arrabal toimi itse ohjaajana elokuvissa *[[Viva la muerte]]* (1971) ja *[[Saavun kuin hullu hevonen]]* (*J’irai comme un cheval fou*, 1973).

## Lähteet

## Aiheesta muualla
Kannattaja-kiertonikamanivel

**Kannattaja-kiertonikamanivel** () sijaitsee kannattajanikaman *fovea dentisin* ja kiertäjänikaman hampaan välissä. Sen tehtävänä on osallistua pään kiertoliikkeeseen sekä pään kallistamiseen sivulle. Kannattaja-kiertonikamanivel kuuluukin kiertoniveliin. Nivelen liikelaajuus on 0–50°. Kannattaja-kiertonikamanivel on Lihansyöjillä yhteydessä ylempään niskaniveleen.

## Kannattaja- kiertonikamanivelen [[nivelside|nivelsiteet]]
* *Ligamentum atlantoaxiale dorsale* kulkee kannattajanikaman selänpuoleisesta kyhmystä kiertäjänikaman okahaarakkeeseen.
* *Ligamentum atlantoaxiale ventrale* on vain märehtijöillä ja hevosella. Se kulkee kannattajanikaman vatsanpuolen kyhmystä kiertäjänikaman vatsanpuolen harjanteeseen.
* Siipiside () kulkee kiertäjänikaman hampaasta niska-aukon reunaan. Se on parillinen nivelside.
* Kannattajanikaman poikkiside () on vain ihmisellä, lihansyöjillä ja sialla. Kannattajanikaman poikkiside kulkee kannattajanikaman kaaren puolelta toiselle. Se suojaa ydinjatketta mekaanisilta iskuilta sekä estää kiertäjänikaman hampaan turhaa liikkumista. 
* Kiertäjänikaman hampaan poikittaisside () on ominainen vain märehtijöille ja hevoselle. Se kulkee kannattajanikaman vatsanpuolen kaaresta kiertäjänikaman hampaan dorsaalipinnalle.
Ancash

**Ancashin** alue on yksi Perun 24 alueesta. Ancash sijaitsee Perun keski-pohjoisosassa, Tyynenmeren rannikolla. Pohjoisessa se rajoittuu La Libertadin alueeseen, idässä Huánucon ja Pascon alueeseen ja etelässä Liman alueeseen.

Alueen pinta-ala on 35&nbsp;826 km² ja siellä oli 1&nbsp;083&nbsp;519 asukasta vuoden 2017 väestönlaskennassa. Sen pääkaupunki on Huaraz.

## Katso myös
* Ancashin maanjäristys

## Lähteet

## Aiheesta muualla
In Keeping Secrets of Silent Earth: 3

**In Keeping Secrets of Silent Earth: 3** progressiivista rockia soittavan Coheed and Cambrian toinen studioalbumi, joka julkaistiin 7. lokakuuta 2003. Levy nauhoitettiin Applehead Recordingissä, Woodstockissa, New Yorkissa, ja sen tuottivat Michael Birnbaum ja Chris Bittner.

Albumi on *[[The Amory Wars]]in* kolmas osa (mutta toinen joka on julkaistu), ja siltä julkaistiin kaksi singleä: "A Favor House Atlantic" ja "Blood Red Summer".

Albumi sijoittui sijalle #52 Billboard 200 -listalla, ja on myynyt yli 500 000 kopiota, joten se on myynyt RIAA:n asteikolla kultaa.

## Kappaleet
*Kaikki kappaleet tehnyt Coheed and Cambria

# "The Ring in Return"  – 2:07
# "In Keeping Secrets of Silent Earth: 3"  – 8:12
# "Cuts Marked in the March of Men"  – 5:00
# "Three Evils (Embodied in Love and Shadow)"  – 5:08 
# "The Crowing"   – 6:35
# "Blood Red Summer"  – 4:05 
# "The Velourium Camper I: Faint of Hearts"  – 5:21
# "The Velourium Camper II: Backend of Forever"  – 5:22
# "The Velourium Camper III: Al the Killer"  – 4:15
# "A Favor House Atlantic"  – 3:54
# "The Light & the Glass"  – 9:39
# "21:13"  – 9:46 (Hidden Track)

## Kokoonpano
*Claudio Sanchez - laulu, kitara
*Travis Stever - kitara
*Michael Todd - basso
*Joshua Eppard - rummut

*Uncle Birmy's Dirty Foot Choir eli Avalon Peacock, Rachel Havens ja Julia Nichols - laulu (kappaleissa "Blood Red Summer" ja "The Light & The Glass")
*Danny Louis - koskettimet
*Justin Meyer - rumputekniikka
*Michael Birnbaum - tuottaja
*Chris Bittner - tuottaja
*Roger Lian - masterointi
*Bill Scoville - design
James A. McClure

**James Albertus ("Jim") McClure** (27. joulukuuta 1924 – 26. helmikuuta 2011) oli yhdysvaltalainen republikaanisen puolueen poliitikko. 

McClure syntyi Payettessa, Idahossa. Hän oli toisen maailmansodan veteraani ja koulutukseltaan lakimies. Hän istui Idahon osavaltionsenaatissa vuosina 1961–1966.

McClure äänestettiin Yhdysvaltain edustajainhuoneeseen ensimmäistä kertaa vuonna 1966. Hän aloitti kautensa 3. tammikuuta 1967, tuli valituksi uudelleen vuosina 1968 sekä 1970 ja istui edustajainhuoneessa aina vuodenvaihteeseen 1972–1973 saakka. Hän istui liittovaltion senaatissa vuosina 1973–1991 (valittu 1972, 1978 ja 1984). 

McClure ei ollut uudelleen ehdolla kongressiin vuonna 1990. 

McClure kuoli 26. helmikuuta 2011 86-vuotiaana.
## Lähteet
Heimlichin ote

**Heimlichin ote** on amerikkalaislääkäri Henry Heimlichin (1920–2016) keksimä hätäkeino, joka estää henkilöä tukehtumasta. Toimenpide tehdään, kun esimerkiksi ruokaa on juuttunut autettavan henkilön kurkkuun. Otteessa mennään potilaan taakse, laitetaan omat kädet potilaan käsien alta yhteen pallean yläpuolelle ja vedetään voimakkaasti.

Heimlichin ote voi murtaa kylkiluita tai aiheuttaa sydämeen rytmihäiriöitä. Siksi sitä suositellaan käytettäväksi vasta viimeisenä hätäkeinona potilaan pelastamiseksi.

## Katso myös
*Trakeostomia
Fly Lappeenranta

**Fly Lappeenranta** Ltd oli suomalainen yritys, joka aloitti säännöllisen reittilentoliikenteen Lappeenrannan ja Helsinki-Vantaan lentoasemien välillä tammikuun 2008 lopulla. Lennot päättyivät keväällä 2010.

Fly Lappeenranta ei ollut missään vaiheessa varsinainen lentoyhtiö, vaan niin sanottu virtuaalilentoyhtiö, joka osti lentotoiminnot muilta.

Syksyllä 2010 yhtiön liiketoiminta myytiin yksityisten sijoittajille.

Fly Lappeenranta Oy oli edelleen olemassa lähinnä pöytälaatikkoyhtiönä yrityksen lakkauttamiseen vuoteen 2014 asti. Lappeenrannan kaupungin elinkeinoyhtiö omisti yli 80 prosenttia yhtiön osakkeista.

Aluksi yhtiön lennot operoi tšekkiläinen Central Connect Airlines (CCA).

Vuonna 2009 yhtiön lentoja hoiti skotlantilainen Highland Airways 19-paikkaisilla Jetstream-potkuriturbiinikoneilla.

Vuoden 2010 alusta yhtiön lentoja hoiti suomalainen Wingo-lentoyhtiö, kunnes lennot vielä samana keväänä loppuivat Wingon talousvaikeuksiin.

Yhtiö lennätti vuonna 2008 noin 20 000 matkustajaa. Yhtiön liiketoiminta oli heti ensimmäisenä toimintavuonna rajusti tappiollista. 2,7 miljoonan euron liikevaihdolla syntyi 1,7 miljoonan euron tappiot. (Etelä-Saimaa 1.7.2009) Missään vaiheessa toiminnasta ei tullut kannattavaa.

Kun Helsingin-lentojen kannattamattomuus oli käynyt ilmeiseksi, yhtiö ilmoitti keskittyvänsä Lappeenrannan lentokentän palvelutoimintoihin ulkomaan reittilentoja varten.

Yhtiön perustivat 2007 yksityiset sijoittajat Casper Mickwicz ja Esa Korjula sekä Lappeenrannan Kaupunkiyhtiöt vähemmistöosuudella. Yhtiön huonon taloustilanteen ja pienten matkustajamäärien vuoksi Lappeenrannan kaupunkikonserni joutui ensimmäisen toimintavuoden aikana pumppaamaan rahaa yhtiöön lähes 1,5 miljoonaa euroa. Vuonna 2009 Lappeenrannan kaupunki ja Kaupunkiyhtiöt ovat sijoittaneet yhtiöön vielä 850 000 euroa julkista rahaa. Samalla kaupunkikonsernista on tullut yhtiön pääomistaja. (ES 1.7.2009) Lappeenrannan kaupunki on perustellut Fly Lappeenranta Oy:hyn pumpattuja rahoja Lappeenrannan lentoliikenteen ja lentoaseman pelastamisella tilanteessa, jossa reittilennot Helsinkiin olivat muutoin loppumassa. Helsingin lentoja ei ole pystytty pelastamaan.

## Lähteet

## Aiheesta muualla
* Fly Lappeenranta
Viisi vartijaa

**Viisi vartijaa** on Anthony Horowitzin kirjoittama kirjasarja. Siihen kuuluvat kirjat 
*
*
*
*
**Oblivion* (ei suomennettu)

## Lähteet
*Anthony Horowitz - The Power of Five :Books
Lukas Haas

**Lukas Daniel Haas** (s. 16. huhtikuuta 1976 West Hollywood, Kalifornia, Yhdysvallat) on yhdysvaltalainen näyttelijä.

Haasilla on kaksoisveljet Nikolai ja Simon, jotka molemmat ovat äiti Emily Tracyn tapaan muusikkoja. Uransa aikana Haas on näytellyt lukuisissa elokuvissa, televisio-ohjelmissa sekä teatterinäytöksissä ja hänellä on ollut monia erittäin tunnettuja vastanäyttelijöitä, vaikka hän itse ei olekaan kovin tunnettu nimi. Haasin ensimmäinen merkittävä elokuvarooli oli elokuvassa *[[Peter Weirin Todistaja]]*, jossa hän näytteli Harrison Fordin kanssa alle kymmenvuotiaana. Hän suoriutui roolistaan hyvin ja sai lukuisia uusia työtarjouksia. Seuraavien vuosien aikana hänet nähtiin muun muassa elokuvissa *[[Nainen valkoisissa]]* (1988) ja *[[Pojasta mieheksi (vuoden 1988 elokuva)|Pojasta mieheksi]]* (1988). Vuonna 1996 hän esiintyi elokuvassa *[[Mars hyökkää!]]*. Haas on vieraillut myös kolmessa *[[24 (televisiosarja)|24]]*-televisiosarjan jaksossa. Viime vuosilta Haasin merkittävin rooli lienee elokuvassa *[[Last Days]]*, joka kertoo rockmuusikko Kurt Cobainin viimeisistä päivistä. Haasilla oli myös rooli elokuvassa *[[Red Riding Hood – Punahilkka]]*, jossa hän esittää kylän pappia. Haas esiintyy myös My Chemical Romancen musiikkivideossa ”Welcome to the Black Parade”.

Näyttelemisen lisäksi Haas on ansioitunut muusikko. Hän on esiintynyt muun muassa OutKast-yhtyeen ja Macy Grayn kanssa. Pienissä paikallisissa yhtyeissä Haas soittaa kosketinsoittimia, rumpuja ja pianoa.   

## Filmografia
### Elokuvat

### Televisiosarjat
Mercedes-Benz B-sarja (W245)

**Mercedes-Benz B** (W245) on Mercedes-Benzin vuosina 2005–2011 valmistama pieni tila-auto. Se on käytännössä suurempi malli 1997-2012 valmistetuista Mercedes-Benz A sarjan autoista, sillä moottori ja alustarakenteet ovat samat. Autoa päivitettiin vuonna 2008. Auton toinen sukupolvi (W246) tuli markkinoille vuonna 2011 ja kolmas (W247) vuonna 2018. 

## Yleistä

A-sarjan tavoin myös B-sarjan auto on etuvetoinen, joten se poikkeaa huomattavasti Mercedes-Benzin muista malleista, jotka ovat pääasiallisesti taka- tai nelivetoisia. Auton konseptimalli tunnettiin nimellä **CST** (Compact Sports Tourer) ja se esiteltiin yhdessä suuremman GST:n (Grand Sports Tourer) kanssa, josta tuli myöhemmin Mercedes-Benz R-sarja.

Vuoden 2006 Euro NCAP -kolaritestistä B-sarja sai tulokseksi täydet viisi tähteä. Vuonna 2011 testattu toisen sukupolven malli ansaitsi sekin viisi tähteä.

## Moottorit

### Bensiinimoottorit

### Dieselmoottorit

## Mitat

* Pituus: 4&nbsp;270 mm
* Leveys: 1&nbsp;777 mm
* Korkeus: 1&nbsp;607 mm
* Akseliväli: 2&nbsp;778 mm
* Omamassa: 1&nbsp;300&ndash;1435 kg

## Lähteet
Mina Aït Hammou

**Mina Aït Hammou** () (s. 18. heinäkuuta 1978 Kenitra) on marokkolainen kestävyysjuoksija, joka keskittyy 800 metrille.

Hammoun suurimmat saavutukset ovat vuosien 2003 ja 2004 n kolmossijat, MM-kisojen 2003 neljäs sija sekä pronssi Afrikan mestaruuskilpailuista 2002. Hän karsiutui alkuerissä sekä vuoden 2000 että 2004 olympiakisoissa. 

Hänen ennätyksensä on 1.57,82, jonka hän juoksi 11. heinäkuuta 2003.

## Ennätykset
* 800 m: 1.57,82 (2003)
* 1000 m: 2.39,61 (2005)	 

## Lähteet
*